Reitz-video, rassisme en transformasie – praag.co.za — 20 jaar jonk!
Die Reitz-kamerwoning-video oorheers nou al weke lank nuuskommentaar.
In inter-persoonlike gesprekke word verskillende menings daaroor gehuldig, toegegee dat diegene wat die video in sterk taal verwerp, klaarblyklik die oorgrote meerderheid is.
Die kritici van die video maak dit af as morsig, platvloers en onfatsoenlik. Dit is van ŉ lae intellektuele peil.
Diegene wat – soos die Hollanders sê – “genuanseerd” daaroor probeer dink, verdedig die video oor die boeg van die reg van ŉ persoon om selfs kru “kuns” te lewer. Die video val in die kategorie van spot, die satire, ironie en is ŉ protes teen “politieke korrektheid”.
Wat in die debat gemis word, is die besef dat hierdie video baie skerpsinnig gebruik is as wapen in sielkundige oorlogvoering om die blanke teen ŉ skandpaal te slaan.
Dat die strategie van verdagmaking en assosiasie van ook die Afrikaner met die video baie suksesvol is en was, is die feit dat Afrikaanse meningsvormers eintlik geen verweer het nie.
Wesenlik gaan die video as sielkundige instrument om ŉ groter saak.
Dit is transformasie.
Die groot fout wat liberaliste maak is om te glo dat transformasie net die uitskakeling van rassisme beoog.
Met rassisme word dan bedoel dat ŉ persoon of groep persone met ŉ bepaalde pigmentasie ŉ ander persoon of groep met ŉ ander kleur as minderwaardig ag, voorstel, beskou en hanteer.
Die liberale standpunt kan kortliks ontmasker word deur ŉ eenvoudige stelling, naamlik dat die volle mens (nie net sy kleur nie) in sy gene vervat is, dat die genetiese samestelling van ‘n mens honderde (ja, duisende) jare terugreik in die geskiedenis en ook moontlikhede – maar helaas ook beperkinge – oplê wat as grense funksioneer. Grense wat moeilik oorgesteek kan word. Die liberalisme maak hom gewoon skuldig aan ‘n sosiokulturele determinisme. Hiervolgens is en word alle mense gelyk as die sosiaal-kulturele konteks maar gelyk gemaak kan word.
Die probleem met die liberalis is dat hy die transformasiepolitiek volledig verkeerd sien as ‘n poging van die voorstanders van transformasie om alleen maar die sosiokulturele speelveld gelyk te maak.
Wat ons egter stelselmatig sedert 1993 in SA waarneem, is dat transformasie eerder ŉ omvorming van die voorafgaande stelsel is.
Met ander woorde: die Westerse samelewingsorde moet fundamenteel afgebreek en vervang word met die Afrika-kollektivistiese stelsel.
In Afrika-kollektivisme is die owerheid die staat, ag die owerheid homself bevoeg om ‘n staatsideologie op die burgery af te forseer (bv. die skole-eed), mag die owerheid inmeng op elke en alle terreine (soos in georganiseerde sport en die onderwys), word etnisiteit en kulturele andersoortigheid as bedreiging vir nasie-bou gesien … ens.
Word die Reitz-kamerwoning-video teen bg. agtergrond herbeoordeel, is dit duidelik dat dit eintlik die spot dryf met die geforseerde transformasiepolitiek van die universiteitsraad en sy kruppel rektor.
Soos daar reeds in ander dokumente uitgewys is, is ŉ geforseerde sosiale integrasiebeleid eintlik ŉ waarborg vir rassespanning, polarisasie en haat.
Wat ons dus op Kovsies sien, is die werking van sosiale antitese. Die bedoeling is geforseerde integrasie, maar die onbedoelde nettoresultaat is segregasie en intergroepspanning.
Alhoewel beskaafde Westerse norme en etiese gedragsreëls altyd in die oorlewingstryd van ŉ volk verreken moet word, lê daar ŉ selfvernietigende gevaar in enige poging om transformasiedoelwitte as die uitskakeling van vooroordele teen swartes te sien. Transformasie gaan om veel meer en wil die totale samelewing tot in sy wortels revolusionêr verander.
Teen bg. agtergrond moet die Reitz-video agter ons gesit word en moet op die aanslag teen ŉ Westerse samelewingsorde gekonsentreer word.
циклевка паркета стоимостьДанильченко Юрий Брониславович Харьков
Skrywer Dan RoodtGepubliseer op 11 Maart 2008 Kategorieë Christo LandmanSleutelwoord Christo Landman, rassisme en transformasie, Reitz-video, Rubrieke
Vorige Vorige artikel: Eskom-ANC-transaksie ondersoek
Volgende Volgende artikel: Paypalbetaling